DOI: 10.5279/dk-sa-dda-28298
title: Iltmætning i nethindeblodkar hos patienter med systemisk hypoxæmi, 2009-2010
title: Oxygen saturation in retinal blood vessels in patients with systemic hypoxemia, 2009-2010

description: Flere forskellige fysiologiske og patologiske tilstande kan medføre nedsat optagelse eller fordeling af luftens ilt, således at udvalgte organer eller hele legemet udsættes for lavere iltkoncentration end normalt. Visse tilstande, fx arbejde i dykkerklokke eller ophold i trykkammer, kan medføre, at man udsættes for forhøjet iltkoncentration. Kroppen kan reagere på abnorm ilttilførsel ved fx at ændre organernes gennemblødning, koncentrationen af hæmoglobin i blodet, vejrtrækningen med mere. Der sker desuden en tilpasning af cellernes stofskifte, som kun i ringe grad er kortlagt. Forskning har vist, at der også sker en tilpasning af nethindens funktion under kronisk nedsat ilttilførsel. Disse ændringer i nethinden har særlig interesse for øjenkomplikationer, som optræder hos personer med diabetes (sukkersyge), idet personer, som er udsat for kronisk nedsat ilttilførsel udviser nogle tilpasninger i nethindens funktion, som ser ud til at beskytte mod diabeteskomplikationer. For at opklare hvori denne tilpasning består og for derigennem at lære hvordan man skal beskytte diabetikere mod blindhed, ønsker vi at undersøge øjets funktion hos udvalgte forsøgspersoner med usædvanlige fysiologiske egenskaber. Det drejer sig fx om medfødte misdannelser af hjerte og kredsløb, lungesygdomme, blodsygdomme (anæmi, polycytæmi) mm., som medfører, at blodets iltkoncentration er abnorm. Det er velkendt, at akut udsættelse for lavt ilttryk, som det typisk ses ved højdesyge, kan fremkalde blødninger i nethinden, hvilket også ses ved diabetes. Personer, som opholder sig permanent højt over havet, har imidlertid ingen tegn på øjensygdom og ny- ankomne vil også akklimatiseres efter nogen tid og bedst, hvis overgangen er langsom og gradvis. Man har hidtil troet, at højdeakklimatisation alene er betinget af ændringer i kredsløb og lungefunktion. Vi har imidlertid netop vist, at der foregår en selvstændig tilpasningsproces i nethinden, som kan monitoreres ved hjælp af elektrofysiologiske undersøgelser. Fysiologiske forhold svarende til ophold højt over havet optræder ved visse sygdomme og under visse former for adfærd, i hvilke tilfælde, der kan udvikles tolerans for blodgasforhold, som hos raske ville fremkalde svær åndenød. Processens cellebiologiske karakter er ukendt. Den søges opklaret i en sideløbende forsøgsrække, som foregår på Glostrup Hospitals basalvidenskabelige forskningsafsnit (Forskerparken). De aktuelle forsøg har til formål at studere udvalgte patienter og forsøgspersoner, som på grund af sygdom, usædvanlige medfødte fysiologiske tilstande, særlig træningstilstand, eller fysiologisk udfordrende adfærd er i en tilstand, som er ledsaget af abnorm iltkoncentration i blodet eller variation i legemstemperatur eller fysisk aktivitet. Arbejdshypotesen er, at der hos sådanne personer vil findes abnorme elektroretinografiske egenskaber, som kan afsløre om og i hvilken grad et givet lag i nethinden er afhængig af ilt. Forsøgene omfatter raske kontrolpersoner. Forskningsprojektet er innovativt og originalt, hvorfor der kun kan udføres styrkeberegning og i mensionering af forsøgene med forbehold for begrænsede eller manglende præliminære forsøgsresultater.
description: Undersøgelse af funktionen af øjets nethinde hos personer, som på grund af medfødte eller erhvervede tilstande med abnormt kredsløbs-, hjerte- eller lungefunktion eller på grund af særlig adfærd eller miljøpåvirkning er udsat for vedvarende eller forbigående abnorm iltkoncentration, legemstemperatur eller næringsstofkoncentration i hele legemet eller dele heraf.
description: The purpose of the study is to examine the function of the retina in people who because of congenital or acquired conditions with abnormal circulatory, cardiac or pulmonary function or because of the particular behavior or environmental impact are subject to persistent or transient abnormal oxygen concentration, body temperature and nutrient concentrations in the whole body or parts thereof.